प्रीप्यत (ˈpriːpjət,_ˈ PREEpyət, PRIPyət; ), जिसे Pryp'yat' या Prypyat (, ˈprɪpjɐtʲ) भी कहा जाता है, उत्तरी यूक्रेन में यूक्रेन और बेलारूस के सीमा के पास एक भूत नगर है। इसका नाम पास के प्रीप्यत नदी पर रखा गया है। इसे 4 फरवरी 1970 को नवें "ऐटमग्राड" के रूप में चेर्नोबिल पर्माणु संयंत्र के कर्मचारियों के लिए स्थापित किया गया था, जो कि सोवियत संघ में एक बंद शहर जैसा था। 1979 में इसे आधिकारिक रूप से शहर का अधिकार दे दिया गया, और 27 अप्रैल 1986 को चेर्नोबिल पर्माणु दुर्घटना के बाद के दिन शहर को खाली करने तक इसकी आबादी 49,360 हो गई थी।

इतिहास

दुर्घटना से पहले 

दूसरे सैन्य महत्व के शहरों के विपरीत, दुर्घटना से पहले प्रीप्यत में जाने पर कोई प्रतिबंध नहीं था, क्योंकि सोवियत संघ के अनुसार नाभिकीय ऊर्जा संयंत्र दूसरे ऊर्जा संयंत्रों से ज़्यादा सुरक्षित होते थे। नाभिकीय ऊर्जा संयंत्रों को सोवियत अभियांत्रिकी के उपलब्धियों के रूप में देखा जाता था जिनसे शांतिपूर्ण परियोजनाओं के लिए ऊर्जा उत्पादित की जाती थी। मूल योजना थी संयंत्र को कीव से सिर्फ  दूर स्थापित करने की, मगर यूक्रेनी विज्ञान अकादमी और कई विज्ञान संगठनों ने कहा कि यह राजधानी के कुछ ज़्यादा ही करीब हो जाएगा। इसलिए ऊर्जा संयंत्र और प्रीप्यत को उनके वर्तमान स्थानों पर, कीव से  दूर स्थापित किया गया।

दुर्घटना के बाद 

1986 में प्रीप्यत की जगह लेने के लिए स्लावुतिच नामक नगर को बनाया गया। चेर्नोबिल के बाद यह स्वतंत्र राष्ट्रों के राष्ट्रमंडल में नाभिकीय ऊर्जा संयंत्र के कर्मचारियों तथा वैज्ञानिकों के रहने के लिए बनाया गया दूसरी सबसे बड़ा शहर था।

एक ऐसा उल्लेखनीय सीमाचिह्न है प्रीप्यत के एम्यूज़मेंट पार्क में लंबे समय से परित्यक्त चर्खी-झूला जिसे अक्सर शहर के चित्रों में और हवाई चित्रण वेबसाइटों में दर्शाया जाता है। इसके खुलने की तारीख मई दिवस पर, चेर्नोबिल दुर्घटना के पाँच दिन बाद थी। एज़्योर स्विमिंग पूल और आवनहार्ड स्टेडियम भी दूसरे प्रसिद्ध पर्यटक स्थल हैं।

4 फरवरी 2020 को प्रीप्यत के पूर्व निवासी प्रीप्यत के स्थापना के 50 वर्षों की सालगिरह को मनाने के लिए इस परित्यक्त शहर में इकट्ठा हुए। यह पहली बार था जब पूर्व निवासी 1986 के बाद शहर में लौटे थे।

2020 में चेरनोबिल अपवर्जन क्षेत्र में आग लग गई थी और यह शहर की सीमा तक पहुँच गई थी, हालाँकि यह संयंत्र तक नहीं पहुँचा।

अर्थव्यवस्था और आँकड़ें 
ये आँकड़ें 1 जनवरी 1986 से हैं।
 जनसंख्या: दुर्घटना से पहले 49,400। औसत उम्र करीब 26 वर्ष की थी। कुल जीवन क्षेत्र था : 160 अपार्टमेंट ब्लॉक्स में 13,414 अपार्टमेंट। 7,621 अविवाहित लोगों के लिए निवास हॉल, और विवाहित लोगों के लिए आठ निवास हॉल।
 शिक्षा: 4,980 बच्चों के लिए 15 बालवाड़ियाँ, और 6,786 छात्रों के लिए पाँच माध्यमिक विद्यालय।
 स्वास्थ्य सेवा: 410 मरीज़ों के लिए एक अस्पताल, और तीन ​क्लिनिक।
 व्यापार: 25 दुकानें और मॉल, 27 कैफे और रेस्टोरेंट जो साथ मिलकर एक ही बार में 5,535 ग्राहकों को संभाल सकते थे। 10 वेयरहाउस जो 4,430 टन सामान रख सकते थे।
 संस्कृति: तीन स्थल — एक संस्कृति महल, Palace of Culture Energetik; एक सिनेमा हॉल, एक कला विद्यालय।
 मनोरंजन: एक उद्यान, 35 मैदान, 18,136 पेड़, 33,000 गुलाब के पेड़, 2,49,247 झाड़ियाँ।
 उद्योग: चार फैक्ट्रियाँ जो वार्षिक आधार पर 47,70,00,000 रूबल तक की कमाई करती थी, चार रिएक्टरों वाला एक परमाणु ऊर्जा संयंत्र एक (दो और योजना में थे)।
 यातायात: यानोव रेलवे स्टेशन, 167 बस, साथ में 400 स्थानों वाला ऊर्जा संयंत्र का पार्किंग।
 संचार: 2,926 लोकल फ़ोन जो प्रीप्यत फ़ोन कंपनी द्वारा प्रबंधित किए जाते थे, चेर्नोबिल ऊर्जा संयंत्र द्वारा प्रबंधित 1,950 फ़ोन, Jupiter संयंत्र, और वास्तुकला एवं शहरी विकास विभाग।

जलवायु 
प्रीप्यत के जलवायु को Köppen जलवायु श्रेणियों के अनुसार Dfb (गर्म-ग्रीष्म आर्द्र महाद्वीपीय जलवायु) के रूप में श्रेणीबद्ध किया गया है।

प्रसिद्ध संस्कृति में

फ़िलमें 
 'A Good Day to Die Hard' (2013) की कहानी अर्ध रूप से प्रीप्यत पर आधारित है।
 हॉरर फिल्म 'Chernobyl Diaries' (2012) 1986 के चेर्नोबिल दुर्घटना से प्रेरित है और यह प्रीप्यत पर आधारित है। 
 'Land of Oblivion' (2011) के अधिकांश हिस्से को प्रीप्यत में ही शूट किया गया था।
 'Life After People' नामक हिस्ट्री चैनल वृत्तचित्र में प्रीप्यत का उल्लेख हुआ है।
 रूसी फिल्म 'Inseparable' का अधिकांश हिस्सा प्रीप्यत पर आधारित है।
 'Postcards From Chernobyl' (नवंबर 2014 में प्रकाशित) नामक फिल्म में CBS News के '60 Minutes' के एपिसोड 'Chernobyl: The Catastrophe That Never Ended' (शुरुआती 2014) को फिल्म करते समय शूट किए गए कुछ सीन्स हैं।
 'Transformers: Dark of the Moon' (2011) में प्रीप्यत में हुए एक छोटे मिशन को दर्शाया जाता है जहाँ ऑटोबॉट्स पर शॉकवेव का हमला होता है।
 'White Horse' (2008) नामक वृतचित्र को प्रीप्यत में बनाया गया था।

खेल 
 वीडियो गेम 'कॉल ऑफ़ ड्यूटी 4: मॉडर्न वॉरफ़ेयर' (2007) का एक हिस्सा प्रीप्यत पर आधारित है।
 खेल 'काउंटर स्ट्राइक: ग्लोबल ऑफ़ेंसिव' का नक्शा "Cache" प्रीप्यत पर आधारित है।
 प्रीप्यत के एज़्योर स्विमिंग पूल को खेल 'प्लेयरअननोन्स बैटलग्राउंड्स' (2017) में दिखाया गया है।
 'Radiation City' में प्रीप्यत मुख्य स्थान है।
 The 'S.T.A.L.K.E.R.' वीडियो गेम धारावाहिक पूरी तरह से प्रीप्यत पर आधारित है।

दूरदर्शन 
 "Chernobyl: The Catastrophe That Never Ended" (शुरुआती 2014) नामक एपिसोड CBS पर प्रसारित हुआ था।
 एचबीओ का ड्रामा मिनी सीरीज़ 'चेर्नोबिल' (2019) चेर्नोबिल परमाणु दुर्घटना पर आधारित है। 1986 प्रीप्यत के दृश्यों को लिथुएनिया के विलनियस में शूट किया गया था।
 'David Attenborough: A Life On Our Planet' की शुरुआत प्रीप्यत में होती है।
 एक अमेरिकी धारावाहिक 'Destination Truth' ने प्रीप्यात के अंदर रात को जाँच-पड़ताल की।
 'Ed Edd n Eddy' के एपिसोड "Once upon an Ed" में प्रीप्यत का एक कैमियो दिखाया जाता है।
 'Chris Tarrant: Extreme Railways' के सीज़न 5 के एपिसोड - "Extreme Nuclear Railway: A Journey Too Far?" (एपिसोड 22) में क्रिस टैरेंट यूक्रेन में अपने सफ़र के दौरान चेर्नोबिल जाते हैं।
 'Manhunt: Unabomber' S1:E3 इस शहर को स्लाविक लोगों की मातृभूमि के रूप में सन्दर्भित करता है।
 Discovery Science Channel के 'Mysteries of the Abandoned' के एपिसोड "Chernobyl's Deadly Secrets" को 2017 में प्रीप्यत और चेर्नोबिल परमाणु ऊर्जा संयंत्र के पास 4 दिनों के अंदर शूट किया गया था।
 'Spider-Man' के सीज़न 5 के एपिसोड "Six Forgotten Warriors Part 2: Unclaimed Legacy" में स्पाइडर मैन, सिल्वर सेबल, वाइल्ड पैक और किंगपिन और कपटी छः, अपने आप को चेर्नोबिल परमाणु ऊर्जा संयंत्र के अंदर पाते हैं।

गैलरी

सन्दर्भ 

यूक्रेन के नगर
भूत नगर